pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รฟม. แจ้งเบี่ยงจราจรบนถนนพหลโยธิน บริเวณโรงพยาบาลภูมิพลอดุลยเดช – บริเวณซอยพหลโยธิน 54/4 เพื่อก่อสร้างโครงการรถไฟฟ้าสายสีเขียว (เหนือ) ช่วงหมอชิต – สะพานใหม่ – คูคต
วันศุกร์ที่ 16 มิถุนายน 2560
รฟม. แจ้งเบี่ยงจราจรบนถนนพหลโยธิน บริเวณโรงพยาบาลภูมิพลอดุลยเดช – บริเวณซอยพหลโยธิน 54/4 เพื่อก่อสร้างโครงการรถไฟฟ้าสายสีเขียว (เหนือ) ช่วงหมอชิต – สะพานใหม่ – คูคต
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า กิจการร่วมค้ายูเอ็น – เอสเอช - ซีเอช ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต – สะพานใหม่ – คูคต สัญญาที่ 2
จะดําเนินงานยกชิ้นส่วนสถานีและทางวิ่งรถไฟฟ้า บริเวณโรงพยาบาลภูมิพลอดุลยเดช – บริเวณซอยพหลโยธิน 54/4 จึงมีความจําเป็นต้องเบี่ยงช่องทางจราจรบนถนนพหลโยธิน ในวันที่ 14 มิถุนายน ถึงวันที่ 10 กรกฎาคม 2560 เวลา 22.00 - 05.00 น. โดยมีรายละเอียดดังนี้
1. กรณีการดําเนินงานฝั่งขาเข้า จะทําการเบี่ยงจราจรบนถนนพหลโยธินฝั่งขาเข้าทุกช่องทาง ไปใช้ช่องทางฝั่งขาออกเป็นช่องทางฝั่งขาเข้า 1 ช่องทาง (ทดแทน) ทําให้มีช่องทางทั้งฝั่งขาเข้าและฝั่งขาออกคงเหลือฝั่งละ 1 ช่องทาง
2. กรณีการดําเนินงานฝั่งขาออก จะทําการเบี่ยงจราจรบนถนนพหลโยธินฝั่งขาออกทุกช่องทาง ไปใช้ช่องทางฝั่งขาเข้าเป็นช่องทางฝั่งขาออก 1 ช่องทาง (ทดแทน) ทําให้มีช่องทางทั้งฝั่งขาออกและฝั่งขาเข้าคงเหลือฝั่งละ 1 ช่องทาง
ทั้งนี้ การเบี่ยงการจราจรเพื่อการดําเนินงานก่อสร้าง อาจทําให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว หากไม่มีความจําเป็น โปรดหลีกเลี่ยงเส้นทาง รฟม. จึงขออภัยมา ณ โอกาสนี้ สอบถามข้อมูลเพิ่มเติมได้ที่ โทร. 0 2716 4044 หรือ 0 2115 6000 ตลอด 24 ชั่วโมง
รัฐบาลไทย-ข่าวทำเนียบรัฐบาล-มท. เผยทุกจังหวัดทั่วประเทศพร้อมใจทำกิจกรรมจิตอาสาพัฒนาและกิจกรรมสาธารณประโยชน์ถวายพระราชกุศล เนื่องในวันเฉลิมพระชนมพรรษา 12 สิงหาคม 2562
วันอังคารที่ 13 สิงหาคม 2562
มท. เผยทุกจังหวัดทั่วประเทศพร้อมใจทํากิจกรรมจิตอาสาพัฒนาและกิจกรรมสาธารณประโยชน์ถวายพระราชกุศล เนื่องในวันเฉลิมพระชนมพรรษา 12 สิงหาคม 2562
มท. เผยทุกจังหวัดทั่วประเทศพร้อมใจทํากิจกรรมจิตอาสาพัฒนาและกิจกรรมสาธารณประโยชน์ถวายพระราชกุศล เนื่องในวันเฉลิมพระชนมพรรษา 12 สิงหาคม 2562
เมื่อวันที่ 12 ส.ค. 62พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้แจ้งให้ทุกจังหวัดจัดกิจกรรมเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปี 2562 ซึ่งในช่วงเช้าวันนี้ ทุกจังหวัด ทุกอําเภอ ทั่วประเทศมีพี่น้องประชาชนพร้อมใจกันร่วมทําบุญตักบาตรถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง กันอย่างเนืองแน่น
พลเอก อนุพงษ์ เผ่าจินดา กล่าวว่า ตั้งแต่ช่วงสายของวันนี้และตลอดทั้งวัน ผู้ว่าราชการจังหวัด พร้อมด้วยหัวหน้าส่วนราชการ ข้าราชการ ภาคเอกชน ภาคประชาสังคม ประชาชน และจิตอาสา 904 วปร. ได้ร่วมกันทํากิจกรรมจิตอาสาพัฒนาลําน้ํา ลําคลอง กิจกรรมจิตอาสาพัฒนาถนนสายหลัก กิจกรรมจิตอาสาพัฒนาสวนสาธารณะ และสถานที่สาธารณะต่าง ๆ ตลอดจนทํากิจกรรมบําเพ็ญสาธารณประโยชน์ต่าง ๆ เพื่อถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งทุกภาคส่วนได้ดําเนินกิจกรรมเป็นไปด้วยความเรียบร้อย แสดงถึงพลังความรู้รักสามัคคี และความจงรักภักดีของปวงพสกนิกรชาวไทย
พลเอก อนุพงษ์ เผ่าจินดา กล่าวเพิ่มเติมว่า โอกาสนี้ กระทรวงมหาดไทย ขอเชิญชวนพี่น้องประชาชน ร่วมกันทําความดี และบําเพ็ญประโยชน์ เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และขอเชิญชวนประชาชนทุกหมู่เหล่า ร่วมจุดเทียนถวายพระพรชัยมงคลในเวลา 19.30 น. ณ สถานที่ที่จังหวัด และอําเภอ กําหนด พร้อมกันทั่วประเทศ เพื่อแสดงความจงรักภักดีโดยพร้อมเพรียงกัน
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าโครงการเน็ตประชารัฐ สร้างประโยชน์กับชุมชนที่บุรีรัมย์
วันอังคารที่ 4 ธันวาคม 2561
กระทรวงดิจิทัลฯ เดินหน้าโครงการเน็ตประชารัฐ สร้างประโยชน์กับชุมชนที่บุรีรัมย์
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะทํางานร่วมติดตามและประเมินผลการดําเนินโครงการเน็ตประชารัฐ โดยมีนางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม และนายกรีฑา สพโชค ผู้ตรวจราชการสํานักนายกรัฐมนตรี เข้าร่วม เมื่อวันที่ 29 พฤศจิกายน 2561 ณ ห้องประชุมศูนย์บริการลูกค้าโทรศัพท์ จ.บุรีรัมย์ บริษัท ทีโอที จํากัด (มหาชน) อ.เมือง จ.บุรีรัมย์ โดยกระทรวงดิจิทัลฯ ได้ดําเนินโครงการเน็ตประชารัฐ (Zone C) พื้นที่ภาคตะวันออกเฉียงเหนือ จํานวน 13,468 หมู่บ้าน บุรีรัมย์ 1,179 หมู่บ้าน และสุรินทร์ 984 หมู่บ้าน พร้อมจัดให้มีบริการอินเทอร์เน็ตแบบไร้สาย โดยไม่คิดค่าใช้จ่ายกับผู้ใช้บริการ หมู่บ้านละ 1 จุดที่อัตราการรับส่งที่ความเร็ว 30/10 Mbps ขณะที่ประชาชนมีความพึงพอใจกับโครงการฯ อีกทั้งยังมีบริการ Wifi ที่เป็นประโยชน์กับชุมชนในการสร้างรายได้ของวิสาหกิจชุมชนและค้าขายผลิตภัณฑ์ท้องถิ่นออนไลน์ เพราะเป็นช่องทางในการกระจายข่าวสารและติดต่อของคนในหมู่บ้าน จุดมุ่งหมายหลักคือ เพื่อให้ประชาชนทุกครัวเรือนมีอินเทอร์เน็ตในราคาที่เหมาะสม โดยจะมีการอบรมการใช้งานเพื่อให้สามารถใช้ประโยชน์เน็ตประชารัฐได้อย่างเต็มที่
********************
รัฐบาลไทย-ข่าวทำเนียบรัฐบาล-"ยุติธรรม" ประชุมติดตามการขับเคลื่อนโครงการไทยนิยม ยั่งยืน
วันอังคารที่ 10 เมษายน 2561
"ยุติธรรม" ประชุมติดตามการขับเคลื่อนโครงการไทยนิยม ยั่งยืน
นางกรรณิการ์ แสงทอง รองปลัดกระทรวงยุติธรรม เป็นประธานการประชุมเพื่อขับเคลื่อนการพัฒนาประเทศตามโครงการไทยนิยม ยั่งยืน ผ่านระบบประชุมทางไกลผ่านจอภาพ (Video Conference System)
ในวันอังคารที่ ๑๐ เมษายน ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเพื่อขับเคลื่อนการพัฒนาประเทศตามโครงการไทยนิยม ยั่งยืน
ผ่านระบบประชุมทางไกลผ่านจอภาพ (Video Conference System)
เพื่อสร้างการรับรู้และความเข้าใจระหว่างส่วนกลางและสํานักงานยุติธรรมจังหวัด
และติดตามความคืบหน้าการทํางานตามโครงการไทยนิยม ยั่งยืน
โดยมีผู้แทนจากหน่วยงานที่เกี่ยวข้อง และผู้แทนจากสํานักงานยุติธรรมจังหวัดนําร่อง ๑๙ แห่ง
เข้าร่วมประชุมฯ
รองปลัดกระทรวงยุติธรรม กล่าวว่า กระทรวงมหาดไทย ซึ่งได้รับมอบหมายจากนายกรัฐมนตรี
ให้บูรณาการขับเคลื่อนการทํางานตามโครงการไทยนิยม ยั่งยืน ร่วมกับหน่วยงานที่เกี่ยวข้อง
ได้มอบหมายให้กระทรวงยุติธรรมรวบรวมข้อมูลการรับเรื่องร้องเรียนร้องทุกข์ของประชาชน
ในภาพรวมของประเทศ พร้อมทั้งให้คัดเลือกกลโกงหรือวิธีการแปลกใหม่
ที่มิจฉาชีพใช้ในการหลอกลวงประชาชน แล้วรายงานไปยังกระทรวงมหาดไทย
เพื่อนําข้อมูลดังกล่าวไปเผยแพร่ประชาสัมพันธ์ ในการป้องกันไม่ให้ประชาชน
ตกเป็นเหยื่อของกลุ่มมิจฉาชีพดังกล่าว
สําหรับการขับเคลื่อนการทํางานตามโครงการไทยนิยม ยั่งยืน
ของสํานักงานยุติธรรมจังหวัดนําร่องทั้ง ๑๙ จังหวัด พบว่า
ปัญหา วิธีการแก้ไข และวิธีการขับเคลื่อนโครงการของแต่ละพื้นที่มีความแตกต่างกัน
เนื่องจากสภาพภูมิศาสตร์ สังคม และเศรษฐกิจ
โดยส่วนใหญ่ประสบปัญหาการขาดแคลนบุคลากร
จึงขอให้ทุกหน่วยงานทํางานบูรณาการร่วมกับหน่วยงานอื่นๆ ทั้งภายในและภายนอก
พร้อมทั้ง รายงานสภาพปัญหาของประชาชนในพื้นที่
และปัญหาการขับเคลื่อนการดําเนินงานตามโครงการดังกล่าว
เพื่อนําไปสู่การกําหนดแนวทางการขับเคลื่อนงานที่มีประสิทธิภาพต่อไป
รัฐบาลไทย-ข่าวทำเนียบรัฐบาล-การประชุมสุดยอดอาเซียน - สาธารณรัฐเกาหลี สมัยพิเศษ ครั้งที่ 3
วันจันทร์ที่ 25 พฤศจิกายน 2562
การประชุมสุดยอดอาเซียน - สาธารณรัฐเกาหลี สมัยพิเศษ ครั้งที่ 3
วันเสาร์ที่ 23 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ระหว่างวันที่ 24 - 27 พ.ย. นี้ พลเอก ประยุทธ์ จันทร์โอชา นายกรัฐมนตรี จะเดินทางไปร่วมการประชุมสุดยอดอาเซียน - สาธารณรัฐเกาหลี สมัยพิเศษ ครั้งที่ 3 ณ นครปูซาน เพื่อร่วมแลกเปลี่ยนข้อคิดเห็นในประเด็นความเชื่อมโยงเพื่อส่งเสริมความเจริญรุ่งเรืองและความยั่งยืนในภูมิภาค ซึ่งรวมถึงในคาบสมุทรเกาหลี และการประชุมผู้นํากรอบความร่วมมือลุ่มน้ําโขง - สาธารณรัฐเกาหลี ครั้งที่ 1 เพื่อส่งเสริมความร่วมมือด้านการเมือง เศรษฐกิจ สังคม และวัฒนธรรม โดยให้ความสําคัญกับความร่วมมือเพื่อพัฒนาลุ่มน้ําโขงอย่างยั่งยืน พร้อมกันนี้จะเข้าพบหารือทวิภาคีกับ ประธานาธิบดีสาธารณรัฐเกาหลี เพื่อตอกย้ําความสัมพันธ์และความร่วมมือที่แนบแน่น ภายหลังจากที่เคยพบกันแล้วในประเทศไทยก่อนหน้านี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเปิดช่องทางรับแจ้งเหตุค้ามนุษย์ของคนไทยทั่วโลกผ่านระบบโทรศัพท์
วันศุกร์ที่ 17 พฤศจิกายน 2560
รัฐบาลเปิดช่องทางรับแจ้งเหตุค้ามนุษย์ของคนไทยทั่วโลกผ่านระบบโทรศัพท์
เพื่อบูรณาการความช่วยเหลือคนไทยในต่างแดนที่ตกเป็นเหยื่อของกระบวนการค้ามนุษย์อย่างรวดเร็วฉับไว ได้ทั่วโลก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดสายด่วนรับแจ้งเหตุหรือเบาะแสการค้ามนุษย์ เพื่อช่วยเหลือคนไทยในต่างประเทศที่ประสบปัญหาถูกล่อลวงหรือจ้างงานผิดกฎหมายได้อย่างรวดเร็วและทันท่วงที โดยผู้แจ้งเหตุทั่วโลกสามารถโทรศัพท์หรือส่งข้อความสั้นผ่านทางโทรศัพท์หมายเลข +66 99 130 1300 โดยระบบจะมีเสียงตอบรับอัตโนมัติและบันทึกหมายเลขต้นทางที่แจ้งเหตุไว้ จากนั้นข้อมูลจะถูกส่งไปยังศูนย์ช่วยเหลือสังคม กระทรวงการพัฒนาสังคมและความมั่นคงของมนุษย์ และเจ้าหน้าที่จะติดต่อกลับไปยังหมายเลขที่ต้นทาง พร้อมทั้งประสานการให้ความช่วยเหลือกับหน่วยงานที่เกี่ยวข้องอย่างเร่งด่วน ทั้งนี้ การปราบปรามการค้ามนุษย์เป็นหนึ่งในนโยบายสําคัญของรัฐบาลที่ต้องการสร้างคุณภาพชีวิตที่ดีและความเท่าเทียมกันของคนในสังคม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ที่ประชุมสภาผู้แทนราษฎร มีมติ 264 เสียง รับหลักการร่างพระราชบัญญัติโอนงบประมาณรายจ่าย พ.ศ. ....
วันพฤหัสบดีที่ 4 มิถุนายน 2563
ที่ประชุมสภาผู้แทนราษฎร มีมติ 264 เสียง รับหลักการร่างพระราชบัญญัติโอนงบประมาณรายจ่าย พ.ศ. ....
ที่ประชุมสภาผู้แทนราษฎร มีมติ 264 เสียง รับหลักการร่างพระราชบัญญัติโอนงบประมาณรายจ่าย พ.ศ. ....
วันนี้ (4 มิ.ย.63) เวลา18.55 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ ในการประชุมสภาผู้แทนราษฎร ชุดที่ 25 ปีที่ 2 ครั้งที่ 2 (สมัยสามัญประจําปีครั้งที่หนึ่ง) เป็นพิเศษ เพื่อพิจารณาร่างพระราชบัญญัติโอนงบประมาณรายจ่าย พ.ศ. .... โดยที่ประชุมสภาฯ ได้ลงมติรับหลักการร่างพระราชบัญญัติโอนงบประมาณรายจ่าย พ.ศ. .... ผลการลงมติ ผู้เข้าประชุม 454 เสียง รับหลักการร่างพระราชบัญญัติฯ (เห็นด้วย) 264 เสียง ไม่เห็นด้วย 4 เสียง งดออกเสียง 185 เสียง ไม่ลงคะแนนเสียง 1 เสียง
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี มอบคำขวัญวันครู “ชาติพัฒนา ด้วยครูดีมีคุณภาพ ศิษย์ซาบซึ้งในพระคุณครู” ย้ำ ครูดีประเทศชาติจะมั่งคง และยั่งยืน
วันอังคารที่ 10 มกราคม 2560
นายกรัฐมนตรี มอบคําขวัญวันครู “ชาติพัฒนา ด้วยครูดีมีคุณภาพ ศิษย์ซาบซึ้งในพระคุณครู” ย้ํา ครูดีประเทศชาติจะมั่งคง และยั่งยืน
นายกรัฐมนตรี มอบคําขวัญวันครู “ชาติพัฒนา ด้วยครูดีมีคุณภาพ ศิษย์ซาบซึ้งในพระคุณครู” ย้ํา ครูดีประเทศชาติจะมั่งคง และยั่งยืน
วันนี้ (10 มกราคม 2560) เวลา 09.00 น. ณ บริเวณด้านหน้าตึกบัญชาการ 1 ทําเนียบรัฐบาล นายสมศักดิ์ ดลประสิทธิ์ รองเลขาธิการสภาการศึกษา ปฎิบัติหน้าที่ในตําแหน่งเลขาธิการคุรุสภา นําคณะนักเรียน นักศึกษา พร้อมศิลปินดาราเข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงานวันครูโดยคุรุสภา ครั้งที่ 33 ในวันที่ 16 มกราคมของทุกปี พร้อมมอบดอกกล้วยไม้ ซึ่งเป็นดอกไม้ประจําวันครู เพื่อ รณรงค์ร่วมกันรักษาประเพณีไทย และวัฒนธรรมไทยที่ดีงาม ให้เป็นมรดกแก่ลูกหลานต่อไปในอนาคต
สําหรับงานวันครูในวันที่ 16 มกราคม ประจําปี พ.ศ. 2560 คุรุสภาจะดําเนินการจัดกิจกรรมโดยมีวัตถุประสงค์เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช "พระผู้ทรงเป็นบูรพาจารย์แห่งแผ่นดิน" พร้อมกับระลึกถึงพระคุณบูรพาจารย์ อีกทั้ง รณรงค์ให้ประชาชนทุกคนส่งเสริมยกย่องเชิดชูเกียรติครูและพัฒนาวิชาชีพครู อย่างเป็นสามัคคีธรรมด้วยการให้ความร่วมมือและสร้างความเข้าใจอันดีระหว่างผู้ประกอบวิชาชีพทางการศึกษากับประชาชนในการพัฒนาศึกษาของชาติและสังคม ที่สําคัญคือ ร่วมมือกันปกป้องรักษาไว้ซึ่งขนบธรรมเนียมประเพณีไทย และวัฒนธรรมไทยอันดีงามของชาติเช่นนี้ต่อไป
โอกาสนี้ นายกรัฐมนตรี ได้กล่าวคําขวัญวันครูว่า “ชาติพัฒนา ด้วยครูดีมีคุณภาพ ศิษย์ซาบซึ้งในพระคุณครู”ครูต้องเป็นบุคลากรที่ดีมีคุณภาพ สั่งสอนให้นักเรียนเป็นคนดีมีคุณภาพ นําความรู้ไปพัฒนาประเทศไทยให้ก้าวหน้าอย่างมั่นคง ทั้งนี้ นักเรียนจะต้องตั้งเป้าหมายด้วยความมุ่งมั่นตั้งใจ ซึ่งรัฐบาลจะช่วยเป็นผู้นําร่องให้นักเรียนสามารถก้าวผ่านปัญหาไปให้ได้ เปรียบเสมือนดั่ง “สะพาน” ที่จะช่วยให้นักเรียนก้าวไปสู่เป้าหมายในอนาคต
นอกจากนี้ นายกรัฐมนตรี ได้กล่าวกับนักเรียนสาธิตละอออุทิศว่า โลกนี้มีทั้งคนดีและคนไม่ดีปะปนอยู่ทั่วไป ครูจะคอยเป็นผู้ปกครอง และผู้อบรมสั่งสอน เป็นตัวอย่างของคนดี ไม่โกงกินคอรัปชัน อย่างไรก็ตาม นักเรียนจะต้องให้ความเคารพครู ที่สําคัญนักเรียนต้องเคารพพ่อ แม่ และผู้ปกครองที่อยู่ที่บ้านด้วย ควรนึกถึงความเหนื่อยยากในการทํางานหาสิ่งที่ดีให้กับบุตร ไม่ใช้ของฟุ่มเฟือย ไม่นําเทคโนโลยีไปใช้ในทางที่ผิด ไม่อยู่กับเทคโนโลยีแต่เพียงอย่างเดียว อีกทั้ง นายกรัฐมนตรี ได้กล่าวกับนักศึกษามหาวิทยาลัยราชภัฎสวนดุสิตว่า นักศึกษาควรตั้งเป้าหมายให้ชัดเจนว่าต้องการประกอบอาชีพอะไร โดยให้คํานึงถึงอาชีพที่ประเทศไทยต้องการในอีก 5 ปีข้างหน้า เน้นหาประสบการณ์จริงมากกว่าการเรียนหนังสือ นักศึกษาที่มีความสามารถควรหาอาชีพเสริมเพื่อเป็นรายได้และประสบการณ์ให้กับตัวเอง ส่วนนักศึกษา ปวส. เมื่อสําเร็จการศึกษาแล้ว ควรจะทํางานเพื่อหาประสบการณ์ก่อน แล้วจึงค่อยกลับเข้าศึกษาต่อในระดับปริญญาตรี
ตอนท้าย นายกรัฐมนตรี ได้กล่าวย้ํากับนักศึกษาชายว่า จะต้องปกป้องและปฏิบัติต่อนักศึกษาหญิง ด้วยความเป็นสุภาพบุรุษด้วย พร้อมรับมอบดอกกล้วยไม้ และร่วมกันถ่ายภาพหมู่เพื่อเป็นการร่วมรณรงค์ประชาสัมพันธ์กิจกรรมรําลึกถึงพระคุณครูต่อไป
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-​รมช.มนัญญา มอบพันธุ์มะพร้าว หนุนเกษตรกรปลูกมะพร้าว ให้เพียงพอความต้องการของตลาด
วันศุกร์ที่ 10 กรกฎาคม 2563
​รมช.มนัญญา มอบพันธุ์มะพร้าว หนุนเกษตรกรปลูกมะพร้าว ให้เพียงพอความต้องการของตลาด
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ มอบพันธุ์มะพร้าว หนุนเกษตรกรปลูกมะพร้าว ให้เพียงพอความต้องการของตลาด
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย คณะที่ปรึกษา และนางสาวอิงอร ปัญญากิจ รองอธิบดีกรมวิชาการเกษตร รวมทั้งข้าราชการในสังกัดกระทรวงเกษตรและสหกรณ์ ตรวจเยี่ยมการดําเนินงาน ณ ศูนย์วิจัยและพัฒนาเมล็ดพันธุ์พืชสุราษฎร์ธานี และศูนย์วิจัยพืชสวนชุมพร ณ ศูนย์วิจัยและพัฒนาเมล็ดพันธุ์พืชสุราษฎร์ธานี เขตที่7 ตําบลคันธุลี อําเภอท่าชนะ จังหวัดสุราษฎร์ธานี
นางสาวมนัญญา ไทยเศรษฐ์ เปิดเผยภายหลังการรับฟังผลการดําเนินงาน ว่า กระทรวงเกษตรและสหกรณ์ ได้มีแนวทางเพิ่มประสิทธิภาพการผลิตสินค้าเกษตร และการทําเกษตรแปลงใหญ่ โดยศูนย์วิจัยและพัฒนาเมล็ดพันธุ์พืชสุราษฎร์ธานี เขตที่7 ได้วิจัยและพัฒนาด้านการเกษตร ภายใต้โครงการวิจัยและพัฒนาระบบการผลิตมะพร้าวเกาะพงันอินทรีย์ โดยมีการป้องกันกําจัดหนอนหัวดํามะพร้าวโดยใช้แตนเบียน และสนับสนุนการผลิตสินค้าคุณภาพโดยมีการตรวจรับรอง GAP, GMP ,ORGANIC เพื่อรองรับความต้องการของตลาด ลดการนําเข้าจากต่างประเทศ และส่งออกสินค้าคุณภาพ ปัจจุบันผลผลิตมะพร้าวของไทยสวนทางกับความต้องการคือ ปริมาณผลผลิตภายในประเทศผลิตได้น้อยไม่เพียงพอต่อความต้องการ ในช่วง 3 ปี ที่ผ่านมา ซึ่งความต้องการในการบริโภคทั้งตลาดต่างประเทศ และภายในประเทศเพิ่มขึ้นอย่างต่อเนื่อง สังเกตได้จากปริมาณ และมูลค่าการส่งออกในปี 2560 ปริมาณ 1,057,107 ตัน มูลค่า 16,155 ล้านบาท ในขณะที่ ปี 2562 มีปริมาณเพิ่มขึ้นถึง 1,167,176 ตัน มูลค่า 16,477 ล้านบาท ดังนั้นจึงต้องสนับสนุนการผลิตให้เพียงพอต่อความต้องการ ลดการนําเข้า และขยายตลาดส่งออกโดยเน้นสินค้าที่มีคุณภาพเพื่อความมั่นคงยั่งยืนของเกษตรกรไทยต่อไป
จากนั้น รัฐมนตรีช่วยว่าการกระทรวงเกษตรและสหกรณ์ได้มอบต้นกล้ามะพร้าวให้แก่เกษตรกร และเยี่ยมชมนิทรรศการการทําเกษตรอินทรีย์ลดการใช้สารเคมีด้วยชีวภัณฑ์ พร้อมทั้งเยี่ยมชมการสาธิตการเก็บมะพร้าวโดยใช้อุปกรณ์สําหรับปีนเก็บมะพร้าวพันธุ์สูงชุมพร
"มะพร้าวมีหลากหลายพันธุ์ซึ่งการนําไปใช้หรือแปรรูปก็มีความแตกต่างกัน ซึ่งกรมวิชาการเกษตรได้มีการพัฒนาปรับปรุงลักษณะเด่นต่างๆ เพื่อเพิ่มศักยภาพทางการค้า ในตอนนี้เมื่อมีกระแสของการไม่เข้าใจมองว่าการใช้ลิงเก็บมะพร้าวเป็นการใช้แรงงานที่ทรมานสัตว์ ตรงนี้ต้องอธิบายว่า เป็นเพียงส่วนหนึ่งของวิถีชีวิตชาวบ้าน เป็นส่วนเล็กน้อยเท่านั้นเสมือนกับการเลี้ยงสัตว์อื่นๆ ที่คนเลี้ยงก็รักและเอ็นดูเหมือนสมาชิกในครอบครัว สําหรับด้านอุตสาหกรรมนั้น มีระบบการเก็บและแปรรูปโดยใช้เครื่องจักรอยู่แล้ว ดังนั้นอยากให้เข้าใจและให้ความเป็นธรรมกับเกษตรกรผู้ปลูกมะพร้าวในตอนนี้ได้รับผลกระทบราคามะพร้าวปรับลดราคาลง" รมช.เกษตรฯ กล่าว
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ย้ำความร่วมมือด้านสื่ออาเซียน-จีนแนบแน่น แม้ปีแห่งการแลกเปลี่ยนสื่อมวลชนอาเซียน – จีน ปิดฉากวันนี้
วันจันทร์ที่ 23 ธันวาคม 2562
รมต.นร. นายเทวัญ ฯ ย้ําความร่วมมือด้านสื่ออาเซียน-จีนแนบแน่น แม้ปีแห่งการแลกเปลี่ยนสื่อมวลชนอาเซียน – จีน ปิดฉากวันนี้
รมต.นร. นายเทวัญ ฯ ย้ําความร่วมมือด้านสื่ออาเซียน-จีนแนบแน่น แม้ปีแห่งการแลกเปลี่ยนสื่อมวลชนอาเซียน – จีน ปิดฉากวันนี้
วันนี้ (23 ธ.ค.62) นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานในพิธีปิดปีแห่งการแลกเปลี่ยนสื่อมวลชนอาเซียน-จีน 2562 ซึ่งประเทศไทยเป็นเจ้าภาพ จัดโดยกรมประชาสัมพันธ์ ณ ห้องเวิลด์บอลรูม ชั้น 23 โรงแรมเซ็นทารา แกรนด์ แอท เซ็นทรัลเวิลด์ กรุงเทพฯ โดยรัฐมนตรีประจําสํานักนายกรัฐมนตรีได้กล่าวปาฐกถาพิเศษในการเสวนา High-level Forum หัวข้อ “เสริมสร้างความร่วมมือด้านสื่อเพื่ออนาคตร่วมกัน” (Fostering Media Partnership for a Shared Future) โดยผู้แทนระดับรัฐมนตรีและเจ้าหน้าที่อาวุโสสารสนเทศจากประเทศสมาชิกอาเซียน จีน ผู้บริหารและผู้แทนสื่อมวลชนจากอาเซียน จีนและไทยเข้าร่วม
ปี 2562 นี้ถูกกําหนดให้เป็นปีแห่งการแลกเปลี่ยนสื่อมวลชน เกิดจากทางการจีนเสนอให้มีการจัดงาน ในช่วงของการประชุมสุดยอดอาเซียน ครั้งที่ 35 ในเดือนพฤศจิกายนที่ผ่านมา โดยให้ไทยในฐานะประธานอาเซียนเป็นผู้ดําเนินงาน การจัดงานประกอบด้วยการเสวนาในช่วงเช้า และการเลี้ยงอาคารค่ําและแสดงดนตรีในช่วงเย็น
สําหรับกิจกรรมภายใต้ปีแห่งการแลกเปลี่ยนสื่อมวลชนอาเซียน-จีน 2562 ประกอบด้วย การร่วมผลิต การแลกเปลี่ยนข่าวและรายการ การเยือนของสื่อมวลชน ช่วยส่งเสริมการไหลเวียนของข้อมูลข่าวสาร การแลกเปลี่ยนความรู้และข้อมูล ก่อให้เกิดการสร้างโอกาสให้แก่ประชาชน การสร้างเครือข่ายและพัฒนาศักยภาพสื่อมวลชนที่นําไปสู่การสร้างความเข้าใจร่วมกันและความสัมพันธ์ที่ใกล้ชิดกันมากขึ้นระหว่างอาเซียนและจีน
นอกจากนี้ ยังเป็นโอกาสดีที่สื่อมวลชนของภูมิภาคอาเซียนและจีน เกิดความรู้ความเข้าใจ สื่อสารให้ประชาชนมีความรู้สามารถรับมือกับความท้าทายที่กระทบกับชีวิตประจํา เช่น การเปลี่ยนแปลงสภาพภูมิอากาศ การจัดการภัยพิบัติสิ่งแวดล้อม และร่วมกันสะท้อนมุมมองจากสื่อมวลชนแสดงให้เห็นถึงศักยภาพของภูมิภาคเอเชีย
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทย เดินหน้าพัฒนาศักยภาพ “สิงห์รุ่นใหม่” ขานรับนโยบายประเทศไทย 4.0  ให้กล้าคิด กล้าทำ และกล้านำเสนอ นวัตกรรมเชิงสร้างสรรค์
วันอังคารที่ 1 พฤษภาคม 2561
มหาดไทย เดินหน้าพัฒนาศักยภาพ “สิงห์รุ่นใหม่” ขานรับนโยบายประเทศไทย 4.0  ให้กล้าคิด กล้าทํา และกล้านําเสนอ นวัตกรรมเชิงสร้างสรรค์
มหาดไทย เดินหน้าพัฒนาศักยภาพ “สิงห์รุ่นใหม่” ขานรับนโยบายประเทศไทย 4.0 ให้กล้าคิด กล้าทํา และกล้านําเสนอ นวัตกรรมเชิงสร้างสรรค์
วันนี้ (1 พ.ค. 61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าในสภาพสังคมปัจจุบันในองค์กรมีการแข่งขันสูง โดยเฉพาะ“ทุนมนุษย์”ซึ่งเป็นปัจจัยสําคัญในการขับเคลื่อนองค์กร เนื่องจากสมรรถนะของคนที่มีศักยภาพสูง ก็จะสามารถผลิตผลงานที่สร้างสรรค์องค์กรได้อย่างต่อเนื่อง จนทําให้องค์กรเกิดการพัฒนาก้าวสู่ความเป็นเลิศ กระทรวงมหาดไทยในฐานะเป็นหน่วยงานที่มีบุคลากรปฏิบัติงานทั้งในส่วนกลางและส่วนภูมิภาค มีหน้าที่ในการขับเคลื่อนนโยบายหลักของรัฐบาล เพื่อบําบัดทุกข์บํารุงสุข และแก้ไขปัญหาความเดือดร้อนด้านต่างๆ ที่เกิดขึ้นตามความต้องการที่แท้จริงของพี่น้องประชาชน และเพื่อตอบสนองนโยบายการขับเคลื่อนเศรษฐกิจของประเทศไทย นโยบายThailand4.0
กระทรวงมหาดไทย จึงได้จัดทํา โครงการพัฒนาความคิดสร้างสรรค์และนวัตกรรมของกระทรวงมหาดไทยสู่ความยั่งยืนตามนโยบายการพัฒนาประเทศไทย 4.0 ขึ้นเพื่อส่งเสริมให้บุคลากรมีความรู้ความเข้าใจในหลักการและหลักคิดเชิงนวัตกรรมเพื่อนําสู่ผลงานที่เป็นรูปธรรม ก่อให้เกิดความคิดริเริ่มสร้างสรรค์ กล้าคิด กล้าทํา และกล้านําเสนอนวัตกรรมใหม่ๆ รวมทั้งสามารถต่อยอดการพัฒนานวัตกรรมที่เป็นประโยชน์ต่อการปฏิบัติงานได้ เพื่อให้การพัฒนาองค์กรก้าวสู่ความเป็นเลิศ โดยโครงการดังกล่าวเป็นการเปิดพื้นที่ให้ข้าราชการและพนักงานรัฐวิสาหกิจในสังกัดกระทรวงมหาดไทยคนรุ่นใหม่ได้มีเวทีแลกเปลี่ยนองค์ความรู้ ความเชี่ยวชาญ และประสบการณ์ในการทํางาน เพื่อให้มีหลักคิด (Mindset)และความคิดสร้างสรรค์ มีความเข้าใจความคิดเชิงนวัตกรรม (Innovation Thinking)เพื่อให้เกิดการคิดค้นและแสวงหาวิธีการแก้ไขปัญหาใหม่ๆ (Solutions)เพื่อเป็นฐานของการพัฒนาและขับเคลี่อนหน่วยงาน โดยการคัดเลือกข้าราชการรุ่นใหม่ที่มีความคิดริเริ่มสร้างสรรค์ ทํางานเชิงรุก กล้าคิดกล้าทํา และกล้านําเสนอ (ไม่เกินระดับชํานาญการ และอายุไม่เกิน 40 ปี) เข้าร่วมโครงการฯ ดังกล่าว ซึ่งจะจัดขึ้นจํานวน 2 รุ่นๆ ละ 30 คน รุ่นที่ 1 ดําเนินการในระหว่างวันที่ 1-3 พฤษภาคม 2561 และรุ่นที่ 2 ระหว่างวันที่ 20-22 มิถุนายน 2561 ณ โรงแรมเดอะคอนทิเน้นท์ กรุงเทพมหานคร โดยการฝึกอบรมมีทั้งการบรรยายพิเศษให้ความรู้ การซักถามแลกเปลี่ยนความคิดเห็น การปฏิบัติการWorkshopและการนําเสนอผลงานที่เป็นนวัตกรรมที่สามารถสร้างสรรค์และนําไปประยุกต์ใช้ในการปฏิบัติงานหรือพัฒนาองค์กร
โฆษกกระทรวงมหาดไทย กล่าวเพิ่มเติมว่าการจัดกิจกรรมใครั้งนี้ นอกจากผู้เข้าร่วมโครงการฯ จะได้รับองค์ความรู้แล้ว ยังเป็นการสร้างเครือข่ายสัมพันธ์และแลกเปลี่ยนเรียนรู้ประสบการณ์การทํางาน ตลอดจนรับทราบปัญหา/อุปสรรคในการดําเนินงานร่วมกัน เพื่อใช้เป็นแนวทางในการแก้ไขปัญหาและพัฒนารูปแบบการดําเนินงานให้ดียิ่งๆ ขึ้น และพร้อมเป็นกําลังสําคัญในการขับเคลื่อนนโยบายสําคัญต่างๆ ของรัฐบาล และกระทรวงมหาดไทย เพื่อให้สัมฤทธิ์ผลตามเป้าหมายและเกิดผลสําเร็จอย่างเป็นรูปธรรม.
ครั้งที่ 92/2561วันที่1 พ.ค. 61
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-ปลัด พม. กำชับ จนท. เร่งช่วยเหลือหญิงสาวตั้งครรภ์ 4 เดือน ถูกสามีสาดน้ำกรดใส่ใบหน้าและลำตัว ได้รับบาดเจ็บสาหัส ที่ จ.บุรีรัมย์
วันจันทร์ที่ 27 มีนาคม 2560
ปลัด พม. กําชับ จนท. เร่งช่วยเหลือหญิงสาวตั้งครรภ์ 4 เดือน ถูกสามีสาดน้ํากรดใส่ใบหน้าและลําตัว ได้รับบาดเจ็บสาหัส ที่ จ.บุรีรัมย์
ปลัด พม. กําชับ จนท. เร่งช่วยเหลือหญิงสาวตั้งครรภ์ 4 เดือน ถูกสามีสาดน้ํากรดใส่ใบหน้าและลําตัว ได้รับบาดเจ็บสาหัส ที่ จ.บุรีรัมย์ และหญิงวัย 40 ปี ป่วยเป็นโรคมะเร็งเต้านม และมีแผลขนาดใหญ่ทั่วทั้งหน้าอก ที่ จ.ฉะเชิงเทรา
วันนี้ (27 มี.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 600/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
นายไมตรี กล่าวว่า จากกรณีหญิงสาววัย 20 ปี ที่กําลังตั้งครรภ์ได้ 4 เดือน ถูกสามีที่มีอาการมึนเมาสุรา สาดน้ํากรดใส่ใบหน้าและลําตัว ได้รับบาดเจ็บสาหัส ตาข้างขวาเริ่มมองไม่เห็น เป็นแผลพุพองทั่วใบหน้า ลําคอ และแผ่นหลัง ทั้งยังต้องรับภาระเลี้ยงดูลูกชายอีก 2 คน วัย 1 ขวบ และ 4 ขวบ ครอบครัวมีฐานะยากจน ไม่มีเงินค่ารักษาพยาบาล ที่อําเภอเมือง จังหวัดบุรีรัมย์ นั้น ตนได้กําชับให้พัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ โดยเฉพาะการรักษาพยาบาลของหญิงสาวดังกล่าวอย่างต่อเนื่อง และเร่งเยียวยาและฟื้นฟูสภาพจิตใจจากการถูกทําร้ายร่างกาย อีกทั้ง การศึกษาเล่าเรียนของเด็กชายทั้ง 2 คน ในระยะยาว และทางทีม พม. ในพื้นที่จะติดตามการให้ความช่วยเหลือเป็นระยะอย่างต่อเนื่องต่อไป
นายไมตรี กล่าวเพิ่มเติมว่า จากกรณีหญิงวัย 40 ปี ป่วยเป็นโรคมะเร็งเต้านม เป็นแผลเน่าขนาดใหญ่ทั่วทั้งหน้าอก สร้างความเจ็บปวดทุกข์ทรมานอย่างมาก อาศัยอยู่กับสามี และลูกสาววัย 13 ปี ครอบครัวมีฐานะยากจน ไม่มีเงินค่ารักษาพยาบาล ที่อําเภอสนามชัยเขต จังหวัดฉะเชิงเทรา นั้น ตนได้กําชับให้พัฒนาสังคมและความมั่นคงของมนุษย์จังหวัดฉะเชิงเทรา (พมจ.ฉะเชิงเทรา) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้งมอบสิ่งของเครื่องใช้ที่จําเป็น และอุปกรณ์การเรียน นอกจากนี้ ได้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างใกล้ชิด และเรื่องการศึกษาเล่าเรียนของเด็กหญิงในระยะยาวของเด็กต่อไป อีกทั้งการพัฒนาชีวิตความเป็นอยู่ต่างๆ เพื่อคุณภาพชีวิตที่เหมาะสมต่อไป
รัฐบาลไทย-ข่าวทำเนียบรัฐบาล-กระทรวงพลังงาน จับมือ ปตท.  "รวมพลัง ช่วยเหลือผู้ประสบภัยภาคใต้"
วันพุธที่ 11 มกราคม 2560
กระทรวงพลังงาน จับมือ ปตท.  "รวมพลัง ช่วยเหลือผู้ประสบภัยภาคใต้"
พลเอกอนันตพรกาญจนรัตน์ รัฐมนตรีว่าการกระทรวงพลังงาน พร้อมด้วย นายเทวินทร์ วงศ์วาณิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน) ร่วมบรรจุถุงยังชีพร่วมกับอาสาสมัครกลุ่มพลังไทยใจอาสา
วันนี้ (10 มกราคม 2560) พลเอก อนันตพรกาญจนรัตน์ รัฐมนตรีว่าการกระทรวงพลังงาน พร้อมด้วย นายเทวินทร์ วงศ์วาณิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน) ร่วมบรรจุถุงยังชีพร่วมกับอาสาสมัครกลุ่มพลังไทยใจอาสา พร้อมทั้ง เป็นประธานพิธีปล่อยรถ "รวมพลัง ช่วยผู้ประสบภัยภาคใต้" ซึ่งจะบรรทุกถุงยังชีพ จํานวน 2,000 ถุง ไปช่วยเหลือและบรรเทาความเดือดร้อนให้กับประชาชนที่ประสบอุทกภัยในพื้นที่จังหวัดสุราษฎร์ธานี ณ บริเวณพื้นที่ลานเข็มทิศ อาคาร ปตท. สํานักงานใหญ่ ถนนวิภาวดี ทั้งนี้ กระทรวงพลังงานและหน่วยงานในสังกัดกระทรวงพลังงาน ได้ติดตามสถานการณ์น้ําท่วมในพื้นที่ภาคใต้อย่างใกล้ชิด และเตรียมความพร้อมในการให้ความช่วยเหลือพร้อมกําชับบุคลากรในพื้นที่เข้าไปช่วยเหลือประชาชนที่ประสบภัยอย่างทันทีและต่อเนื่อง